സുപ്രീംകോടതി ജഡ്ജിമാര് കൊളീജിയം ശുപാര്ശ ചെയ്ത ഒമ്ബത് പേരെയും കേന്ദ്രം അംഗീകരിച്ചു ന്യൂഡല്ഹി: സുപ്രീംകോടതി ജഡ്ജിമാരായി കൊളീജിയം ശുപാര്ശ ചെയ്ത ഒമ്ബത് പേരേയും കേന്ദ്ര സര്ക്കാര് അംഗീകരിച്ചു. സുപ്രീം കോടതി ജഡ്ജിമാരായി നിയമിക്കാന് ചീഫ് ജസ്റ്റിസ് എന്. വി രമണ അധ്യക്ഷനായ കൊളീജിയമാണ് ശുപാര്ശ ചെയ്തിരിക്കുന്നത്. മൂന്ന് വനിതകള് ഉള്പ്പടെ ഒമ്ബത് പേരെ സുപ്രീം കോടതി ജഡ്ജിമാരായി നിയമിക്കാനാണ് കൊളീജിയ ശുപാര്ശ ചെയ്തിരിക്കുന്നത്. ഇന്ത്യയുടെ ആദ്യ വനിത ചീഫ് ജസ്റ്റിസ് ആകാന് സാധ്യതയുള്ള ജസ്റ്റിസ് ബി വി നാഗരത്നയും പട്ടികയിലുണ്ട്. ശുപാര്ശ രാഷ്ട്രപതി കൂടി അംഗീകരിച്ചാല് പുതിയ ജഡ്ജിമാര് സത്യപ്രതിജ്ഞ ചെയ്ത് സ്ഥാനമേല്ക്കും.